LH บวก 4% ลุ้นกำไรครึ่งปีหลังโตรับ “พรีเซลล์” Q3 นิวไฮ โบรกอัพเป้าใหม่ 10.70 บ.
LH บวก 4% โบรกชี้กำไรครึ่งปีหลังโตแกร่ง คาดรับยอดพรีเซลล์ไตรมาส 3/65 ทำสถิติใหม่ จากการเปิดตัวใหม่ 8 โครงการมูลค่า 1.1 หมื่นลบ. โบรกปรับราคาเป้าหมายเพิ่มเป็น 10.7 บ. 
LH บวก 4% โบรกชี้กำไรครึ่งปีหลังโตแกร่ง คาดรับยอดพรีเซลล์ไตรมาส 3/65 ทำสถิติใหม่ จากการเปิดตัวใหม่ 8 โครงการมูลค่า 1.1 หมื่นลบ. โบรกปรับราคาเป้าหมายเพิ่มเป็น 10.70 บ.
27 ก.ย. 2565

ผู้สื่อข่าวรายงานว่า วันนี้ (27 ก.ย.65) ราคาหุ้น บริษัท แลนด์แอนด์เฮ้าส์ จำกัด (มหาชน) หรือ LH ณ เวลา 10:51 น. อยู่ที่ระดับ 9.20 บาท บวก 0.35 บาท หรือ 3.95% สูงสุดที่ระดับ 9.20 บาท ต่ำสุดที่ระดับ 8.85 บาท ด้วยมูลค่าการซื้อขาย 373.65 ล้านบาท

บล.เมย์แบงก์ (ประเทศไทย) ระบุในบทวิเคราะห์ว่า แนวโน้มผลประกอบการในครึ่งปีหลัง 65 ของ LH น่าจะแข็งแกร่งกว่าครึ่งปีแรก 65 ในเกือบทุกด้าน
โดยคาดยอดพรีเซลล์ไตรมาส 3/65 ทำสถิติใหม่จากการเปิดตัวใหม่ 8 โครงการมูลค่าประมาณ 1.1 หมื่นล้านบาทในไตรมาส 3/65 ซึ่งยอดขายล่วงหน้ารายไตรมาสของ LH มีแนวโน้มที่จะแตะระดับสูงสุดเป็นประวัติการณ์ที่มากกว่า 9 พันล้านบาท ผลักดันยอดขายล่วงหน้า 9 เดือนแรกของปี 65 เพิ่มขึ้น 80% ของประมาณการทั้งปีที่ 3.1 หมื่นล้านบาท เพิ่มขึ้น 8% เมื่อเทียบกับงวดเดียวกันของปีก่อน จากตัวขับเคลื่อนการเติบโตที่สำคัญคืออุปสงค์ที่แข็งแกร่งสำหรับบ้านระดับบน ผนวกกับมูลค่าการเปิดตัวโครงการใหม่กลับสู่ระดับก่อนโควิด-19 ที่ 2.95 หมื่นล้านบาท เพิ่มขึ้น 50% เมื่อเทียบกับงวดเดียวกันของปีก่อน
โดยปรับเพิ่มประมาณการกำไรขึ้นประมาณ 2% ต่อปีสำหรับปี 65-66 สะท้อนการฟื้นตัวของธุรกิจการบริการที่รวดเร็วกว่าที่คาดการณ์ไว้อัพไซด์สำคัญ คือมูลค่ากำไรจากการขายสินทรัพย์ซึ่งจะเกิดขึ้นภายในสิ้นปี 65 ทั้งนี้ ปรับราคาเป้าหมายใหม่เพิ่มขึ้นเป็น 10.70 บาท จากเดิม 10 บาท